ELŐTERJESZTÉS

a képviselő-testület 2020. július 28-i rendkívüli ülésére

**Tárgy:** Hegyeshalom Nagyközségi Önkormányzat, Bezenye Községi Önkormányzat, valamint a FAKT Hungária Korlátolt Felelősségű Társaság közötti Településrendezési szerződés és Közérdekű kötelezettségvállalási megállapodás megkötése

**Előterjesztő:** Márkus Erika polgármester

**Tisztelt Képviselő-testület!**

A Kormány 254/2019.(X.28.) rendeletével módosította a 141/2018.(VII.27.) rendeletét, mely szerint nemzetgazdasági szempontból kiemelt jelentőségű beruházásnak minősítette a „Mezőgazdasági termelő, feldolgozó és forgalmazó integrált központ beruházás Bezenye és Hegyeshalom területén” ügyét.

A Képviselő-testület 2/2020.(I.21.) határozatával felhatalmazta a polgármestert a Hegyeshalom-Bezenye-FAKT Hungária Kft. közötti együttműködési megállapodás aláírására*.*

Az együttműködési megállapodás sajtónyilvánosság előtt történő aláírására 2020. február 21. napján került sor.

A Beruházó, a FAKT Hungária Kft. az együttműködési megállapodás aláírását követően elkészítette és megküldte a Településrendezési szerződés és Közérdekű kötelezettségvállalás dokumentáció tervezetét - mely jelen előterjesztés mellékletét képezi.   
Csatoljuk továbbá az út ÁFA fizetéssel kapcsolatos adótanácsadó állásfoglalását.

Határozati javaslat:

…/2020.(VI.30.) határozat

Bezenye Községi Önkormányzat Képviselő-testülete felhatalmazza a polgármestert a Hegyeshalom Nagyközségi Önkormányzat, Bezenye Községi Önkormányzat, valamint a FAKT Hungária Korlátolt Felelősségű Társaság közötti Településrendezési szerződés és Közérdekű kötelezettségvállalási megállapodás aláírására.

Felelős: Márkus Erika polgármester

Határidő: 2020. július 30.

Márkus Erika s.k.

polgármester