**ELŐTERJESZTÉS**

Bezenye község Önkormányzata Képviselő-testületének

2020. július 28-i rendkívüli ülésére

**Tárgy**: A Hegyeshalom-Bezenye rendezési terv módosítása FAKT-ÁG tervezési területen (Rp.I.116-38.).

A Hegyeshalom és Bezenye településeket érintő FAKT AG beruházást a Kormány a 254/2019.(X.28.) kormányrendeletével nemzetgazdasági szempontból kiemelt jelentőségű üggyé nyilvánította, ezért a tárgyalásos eljárás lebonyolítása miatt lehetővé vált, hogy a településrendezési tervek módosításai mielőbb rendelkezésre álljanak.

A 314/2012. (XI.8.) Korm. rendelet előírása lehetőséget ad arra, hogy az eljárás úgynevezett tárgyalásos eljárással kerüljön lefolytatásra, amivel mindkét önkormányzat élni kívánt.

A REGIOPLAN Településtervező Kft. tervei Rp.I.116-38. munkaszámon Hegyeshalom nagyközség, valamint Bezenye község településszerkezeti tervének, szabályozási tervének, valamint a helyi építési szabályzat módosítás első lépéseként a 314/2012. (XI.8.) Korm. rend. 42. § (5) bekezdése szerint Hegyeshalom nagyközség mint gesztor település megküldte a partnerségi egyeztetést megelőző adatkérést az államigazgatási szervek, valamint az érintett önkormányzatok részére. Az adatkérésre visszaérkezett vélemények megküldésre kerültek a településtervező részére, amiket a további dokumentációba be kellett építeni.

Ezek a következők voltak:

**Fertő-Hanság Nemzeti Park Igazgatósága:**

* Mivel a tervezési terület közvetlenül szomszédos a különleges madárvédelmi (NATURA 2000) területtel, ami a fokozottan védett túzok élőhelye, ezért kéri, hogy az európai közösségi jelentőségű természetvédelmi területekről szóló 275/2004.(X.8.) Korm. rend. 10§.(1) bekezdése szerinti hatásbecslés elvégzését.
* Valamint felhívta a figyelmet, hogy tilos a védett állatfajok zavarása, kínzása, elpusztítása, élettevékenységük veszélyeztetése, életterük, búvóhelyük lerombolása.

**Győr-Moson-Sopron Megyei Kormányhivatal Környezetvédelmi és Természetvédelmi Főosztály Természetvédelmi Osztály** – a további tervkidolgozások során általánosságban az alábbiak figyelembevételét tartja szükségesnek:

* A fejlesztések során a környezeti hatásvizsgálati és egységes környezethasználati engedélyezési eljárásról szóló 314/2005.(XII.25.) korm. rendelet előírásait figyelembe kell venni.
* Kitért a levegőtisztaság- védelmi szempontokra, a táj és természetvédelemre, a hulladékgazdálkodási szempontokra, valamint a zaj-és rezgésvédelmi előírásokra is.

**Győr-Moson-Sopron Megyei Kormányhivatal Építésügyi és Örökségvédelmi Főosztály:**

* megküldte a tervezett területekre (Hegyeshalom, Bezenye) vonatkozó örökségvédelmi adatszolgáltatását, azonban felhívta a figyelmet, hogy előfordulhatnak olyan régészeti lelőhelyek, amelyek a nyilvántartás -és ezáltal ez a z adatszolgáltatás nem tartalmaz.

A többi megkeresett államigazgatási szerv, szomszédos, valamint területi önkormányzat nem emelt kifogást, illetve számára nem volt adatszolgáltatás.

2020. június 30-án Hegyeshalom – Bezenye települések közös lakossági fórumot hívtak össze Bezenye Művelődési ház nagytermében, hogy tájékoztatást adjanak a partnereknek a

FAKT AG területét érintő rendezési terv módosításokról. A lakossági fórumon elhangzottakról jegyzőkönyv készült. (1 sz. mell.) A fórumon az elhangzott kérdések, hozzászólások nem érintették a településrendezési eszköz szakmai részét érintő módosítást, azokra a jelenlévők azonnali választ adtak és kaptak.

A fórumon, valamint a partnerek rendelkezésére álló 15 napon belül a rendezési terv módosításával kapcsolatban észrevétel nem érkezett, így a partnerség egyeztetés szakasza lezárható.

A településtervező az államigazgatási szervek adatszolgáltatásait figyelembe véve a partnerségi dokumentációhoz szükséges terveket elkészítheti, ami alapján az állami főépítész az egyeztető tárgyalást összehívhatja.

Benitsch István

vezető főtanácsos

**Határozati javaslat:**

**………/2020(VII.28.) határozat**

Bezenye Község Önkormányzat Képviselő-testülete a 314/2012.(XI.8) Korm rendelet 42.§. (1) bekezdése alapján nyilatkozza, hogy ismertetésre került és megismerte a megrendelésére a REGIOPLAN Környezet-és Településtervező Kft. által az Rp.I.116-38. munkaszámon készített településrendezési terv módosításának partnerségi egyeztetési dokumentációját, az arra érkezett adatszolgáltatásokat, valamint a partnerek véleményét.

Az Rp.I.116-38. munkaszámú partnerségi egyeztetési dokumentummal kapcsolatban a lakossági fórumon, valamint a partnerek részére biztosított 15 napon belül észrevétel, javaslat nem érkezett, ezért a partnerségi egyeztetési szakaszt a képviselő-testület lezárja.

A képviselő-testület felkéri Márkus Erikát, Bezenye polgármesterét, hogy jelen határozatot, valamint a településrendezési eszköz módosítás tervezetét küldje meg a Győr-Moson-Sopron Megyei Kormányhivatal Kormánymegbízotti Kabinet Állami Főépítész részére az egyeztető tárgyalás összehívása érdekében.

**Felelős:** Márkus Erika polgármester

**Határidő:** 15 nap