ELŐTERJESZTÉS


a képviselő-testület 2020. július 28-i rendkívüli ülésére

Tárgy: Ipari Parkban lévő ingatlanok értékesítése

Előterjesztő: Márkus Erika polgármester

Tisztelt Képviselő-testület!

Bezenye Község Önkormányzata a település Rajka felöli oldalán a 150-es számú út közvetlen közelében arról aszfaltos úton történő megközelítéssel pályázati forrás felhasználásával ipari parkot alakított ki. Az önkormányzat a pályázatot lezárta, az ipari park területeinek értékesítésével lehetőséget biztosít vállalkozások számára saját telephely kialakítására, mellyel beruházásokat generál, új munkahelyeket teremthet, vagy munkahelyeket tarthat meg.



Az ipari parkban 4 db értékesíthető telek van.

|  |  |  |  |  |  |
| --- | --- | --- | --- | --- | --- |
| **Hrsz** | **terület (m2)** | **művelési ág** | **tulajdonos** | **tulajdoni arány** | **bejegyzés** |
| 780 | 5000 | kivett beépítetlen terület | Bezenye Község Önkormányzata | 1/1 | vezetékjog Magyar Távközlési Rt. |
| 781 | 4998 | kivett beépítetlen terület | Bezenye Község Önkormányzata | 1/1 | vezetékjog Magyar Távközlési Rt. |
| 782 | 5000 | kivett beépítetlen terület | Bezenye Község Önkormányzata | 1/1 | vezetékjog Magyar Távközlési Rt. |
| 783 | 5151 | kivett beépítetlen terület | Bezenye Község Önkormányzata | 1/1 | vezetékjog Magyar Távközlési Rt. |

Az ingatlanok az önkormányzat forgalomképes üzleti vagyonát képezik, a hatályos vagyonrendelet szerint az értékesítésre kijelölésről a Képviselő-testület dönt.

Az ingatlanok értékesítésére, értékesítések lebonyolításában közreműködésre, megbízási szerződést kötött az önkormányzat a Movinnov Kft.-vel.

A Movinnov Kft. elkészítette az ingatlanokra vonatkozó értékbecslést, mely alapján nettó 4580 Ft / m2 ( bruttó ~ 5817 Ft ) ár került meghatározásra. **Javasolják azonban a m2 árat a várható magasabb bevétel érdekében nettó 5000 Ft-ban (bruttó 6350 Ft) meghatározni.**

|  |  |  |  |  |
| --- | --- | --- | --- | --- |
| **hrsz** | **m2** | **nettó ár Ft/m2** | **nettó ár Ft** | **bruttó ár Ft** |
| 780 | 5000 | 5000 | 25.000.000 | 31.750.000 |
| 781 | 4998 | 5000 | 24.990.000 | 31.737.300 |
| 782 | 5000 | 5000 | 25.000.000 | 31.750.000 |
| 783 | 5151 | 5000 | 25.755.000 | 32.708.850 |

Az ingatlanok az épített környezet alakításáról és védelméről szóló 1997. évi LXXVIII. törvény 2. §-a, az országos településrendezési és építési követelményekről szóló 253/1997. (XII.20.) Korm. rendelet 33. § (1) bekezdése, és az általános forgalmi adóról szóló 2007. évi CXXVII. törvény 259. § 7. pontja alapján építési teleknek minősülnek, így az értékesítés során 27 % ÁFA alkalmazandó.

Az Nvtv. 13. § (2) bekezdése szerint nemzeti vagyon tulajdonjogát átruházni természetes személy vagy átlátható szervezet részére lehet. Ezen rendelkezés alapján, jogi személy pályázata esetén, a pályázathoz szükséges kitöltött átláthatósági nyilatkozat benyújtása.

Az értékesítésre a hatályos vagyonrendet szerint értékesítésre vonatkozó felhívás közzétételével induló, írásos pályázat keretében kerülhet sor, a rendelet mellékleteit képező dokumentumok, iratminták felhasználásával.

Az értékesítés teljes lebonyolításában a Movinnov Kft. részt vesz.

A pályázatok bontására, értékelésére, elbírálására 5 tagú bizottság létrehozása javasolt (4 tag, 1 elnök). A bontásról, értékelésről, bírálatról, írásbeli jegyzőkönyvet kell készíteni.

Bezenye Község Önkormányzata:

………………………………………………. elnök

……………………………………………….

……………………………………………….

Movinnov Kft.:

Pollhammer Jenő ügyvezető

Laczi Zsolt

Kérem a tisztelt Képviselő-testületet, hogy az előterjesztésben említett önkormányzati tulajdonú ingatlanok ékesítésére vonatkozó határozati javaslatot támogatni szíveskedjen!

Bezenye, 2020. július 15.

Márkus Erika s.k.

polgármester

**Határozati javaslat:**

.../2020. (VI.28.) határozat

1. Bezenye Község Önkormányzat Képviselő-testülete értékesítésre kijelöli a tulajdonában lévő alábbi Bezenye belterületi ingatlanokat az alábbiak szerint:

|  |  |  |  |  |
| --- | --- | --- | --- | --- |
| **hrsz** | **m2** | **nettó ár Ft/m2** | **nettó ár Ft** | **bruttó ár Ft** |
| 780 | 5000 | 5000 | 25.000.000 | 31.750.000 |
| 781 | 4998 | 5000 | 24.990.000 | 31.737.300 |
| 782 | 5000 | 5000 | 25.000.000 | 31.750.000 |
| 783 | 5151 | 5000 | 25.755.000 | 32.708.850 |

1. Az 1. pontban foglalt ingatlanok értékesítésére egyfordulós, hirdetménnyel induló írásos pályázat formájában kerül sor Bezenye Községi Önkormányzat vagyonáról, a vagyon kezeléséről és hasznosításáról szóló **5/2013.(III.27.) rendelet** vonatkozó előírásai alapján.
2. A Képviselő-testület felkéri a Polgármestert, hogy a pályáztatás lebonyolítására létrehozandó bizottság tagjait és elnökét megbízza.
3. A Képviselő-testület felhatalmazza a Polgármestert, hogy a pályázat nyertes ajánlattevőjével a határozat melléklete szerinti dokumentumokban, beérkező nyertes pályázatban foglaltaknak megfelelő adásvételi szerződést megkösse, a jogügylet során teljes jogkörben eljárjon, továbbá valamennyi jognyilatkozatot megtegyen.

Felelős: Márkus Erika polgármester

Pollhammer Jenő ügyvezető (MOVINNOV Kft.)

Határidő: 2020. november 30.