TERVEZŐI SZERZŐDÉS

amely létrejött

***Bezenye község Önkormányzata***

***9223 Bezenye, Szabadság u. 50.***

***Adószám: 15727907-2-08***

***képviseli: Márkus Erika polgármester,***

mint ***MEGRENDELŐ***

**Agro-Limes KFT.**

***9223 Bezenye, Ady Endre utca 47.***

***Adószám: 12771031-2-08***

***Számlaszám: 58600252-11228341***

***képviseli: Dr. Tóth Kálmán ügyvezető,***

mint ***KÖLTSÉGVISELŐ***

valamint a

***Tér-Háló Terra KFT.***

***9024 Győr, Babits M. út 17/A.***

***Adószám: 13488747-2-08***

***képviseli: Németh Géza ügyvezető,***

mint ***TERVEZŐ***

között az alábbi feltételekkel:

1. A ***MEGRENDELŐ*** megbízása alapján a ***TERVEZŐ*** elvállalja a ***BEZENYE*** község közigazgatási területét érintő településrendezési tervmódosítás ***SZERZŐDÉS MELLÉKLET*** szerinti elkészítését.
2. A ***TERVEZŐ*** köteles a tervezési tevékenység tárgyát a szerződésben és a vonatkozó jogszabályokban meghatározott tartalommal és példányszámban a ***SZERZŐDÉS MELLÉKLET*** szerinti határidőig a ***MEGRENDELŐNEK*** átadni. A ***TERVEZŐ*** előszállításra jogosult.
3. A ***TERVEZŐT*** az 1. pontban vállalt tevékenységéért az alábbi díj illeti meg:

**TERVEZÉSI DÍJ: 1 500 000 Ft**

**27 % ÁFA: 405 000 Ft**

**ÖSSZESEN: 1 905 000 Ft**

azaz **Egymillió-kilencszázötezer** Forint melynek részletezését a ***SZERZŐDÉS MELLÉKLET*** tartalmazza.

1. A ***KÖLTSÉGVISELŐ*** kötelezettséget vállal arra, hogy a 3. pontban meghatározott tervezési díjat - a tervezői szerződés melléklete alapján történő ütemezéssel - a teljesítés igazolása után megküldött számla kézhezvételétől számított 8 napon belül a ***TERVEZŐ*** javára átutalja. A számla kifizetését akadályozó kifogás esetén a ***MEGRENDELŐ*** az átvételtől számított 8 napon belül köteles észrevételeit közölni. Fizetési késedelem esetén a ***TERVEZŐ*** a mindenkori jegybanki hitelkamat kétszeresének felszámítására jogosult.
2. A ***MEGRENDELŐ*** és a ***KÖLTSÉGVISELŐ*** kötelezik magukat, hogy a tervezési tevékenységhez szükséges, a ***SZERZŐDÉS MELLÉKLETBEN*** meghatározott adatokat (a terület pontos helyrajzi szám szerinti behatárolása, minden a tervezési területen tervezett fejlesztéssel összefüggő tervi és egyéb információ, az érintett területek digitális alaptérképe) az ott megjelölt határidőig a ***TERVEZŐ*** részére szolgáltatja.

A tervező a ***MEGRENDELŐTŐL*** a felsorolt adatokon kívül olyan egyéb adatszolgáltatást is kérhet, amelynek szükségessége a ***SZERZŐDÉS*** megkötésének időpontjában még nem merült fel. Amennyiben a ***MEGRENDELŐTŐL*** kért adatokat a ***TERVEZŐ*** szerzi be, a ***MEGRENDELŐ*** a felmerülő költségeket a ***TERVEZŐ*** számlája alapján megtéríti. A szerződésben, valamint annak mellékletében foglaltakon túl felmerülő valamennyi további költség a ***MEGRENDELŐT*** terheli.

A ***tervező*** a szerződésben szereplő példányszámon túli dokumentációkat önköltségi áron szállítja.

1. A ***KÖLTSÉGVISELŐ*** a számla aláírásával egyidejűleg közli a pénzügyi forrást, jelzőszámot és a pénzügyi lebonyolításhoz szükséges egyéb adatokat (számlázi cím, bankszámlaszám, egyéb adatok).
2. A ***TERVEZŐ*** jogosult a díj és a határidő tekintetében a ***SZERZŐDÉS*** módosítására, ha a ***KÖLTSÉGVISELŐ***:
3. a tervezési feladatot módosítja
4. késedelmesen közöl tervezési adatokat, illetve késedelmesen teljesíti adatszolgáltatási kötelezettségét, vagy más olyan jellegű adatot közöl, ami a szerződés tartalmára lényeges kihatással van,
5. magatartása szerződésmódosítást tesz szükségessé.
6. A ***tervező*** a megbízást a ***MEGRENDELŐI*** és ***KÖLTSÉGVISELŐI*** érdekeknek megfelelően köteles teljesíteni. A megbízás tárgyát képező munka során a tervező tudomására jutott minden adat titkos, az elvégzett munka nyilvánosságra hozatala csak a megbízó előzetes hozzájárulásával történhet.
7. A ***SZERZŐDÉS*** módosítása csak írásban eszközölhető.
8. A ***TERVEZŐ*** szerződéses kötelezettségét a közvetlen átadáson kívül a tervdokumentáció postára adásával is teljesítheti. A teljesítés helye a ***MEGRENDELŐ*** székhelye. A teljesítés igazolását a ***MEGRENDELŐ*** a kézhezvételtől számított 8 napon belül írásban adja ki.
9. Az esetleges egyéb kikötéseket a ***szerződés melléklet*** tartalmazza.
10. A rendezési tervmódosítás minden – a hatályos jogszabályok megfelelő dokumentumot tartalmaz, a ***MEGRENDELŐNEK*** a rendeletmódosítás elkészítéséhez más tervezési feladatot nem kell megrendelnie, kivéve a régészeti hatástanulmány, amennyiben valamelyik területre vonatkozóan az illetékes államigazgatási szerv előírja.
11. Jelen szerződésben és mellékleteiben nem szabályozott kérdések tekintetében a Ptk. vonatkozó fejezetei az irányadóak.
12. A szerződő felek között e ***SZERZŐDÉS*** teljesítése során esetleg felmerülő viták eldöntésében első fokon a Győri Járásbíróság az illetékes.

Győr, 2020. ...............................

Tervező

Bezenye, 2020.......................

Megrendelő

Bezenye, 2020.......................

Költségviselő

**TERVEZŐI SZERZŐDÉS MELLÉKLETE**

**Bezenye község településrendezési terv módosításához**

**Tervezési feladat:**

A Bezenye 0247/1-14 hrsz.-ú mezőgazdasági major területre vonatkozó településszerkezeti és szabályozási terv módosítás elkészítése.

A tervezési terület tulajdonosai a jelenleg gazdasági területbe sorolt ingatlanokat lakóterületként kívánják hasznosítani.

A fejlesztési elképzelések megvalósításához szükséges a területre vonatkozó településszerkezeti terv módosítása, a szabályozási terv elkészítése, beépítési paraméterek, a szabályozási vonalak meghatározása, a szabályozási tervhez kapcsolódó alátámasztó tervanyagok készítése (közlekedés, közmű, környezetvédelem, hírközlés stb.).

Az eljárás keretein belül a szakhatóságoktól esetleg kért egyéb tanulmányok készítését a tervezési díj nem tartalmazza (pl. környezetvédelmi, régészet, hidrogeológiai alátámasztó tanulmány, vagy jogszabályi változásból adódó egyéb alátámasztó tanulmányok).

A dokumentáció az Étv. 10., 11., 13. §. szerinti tartalommal készül.

A tervezett módosítás egyszerűsített eljárással lefolytatható.

A rendezési terv dokumentáció szállításának határideje a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendeletben meghatározott véleményezési határidők figyelembevételével került meghatározásra az alábbiak szerint:

|  |  |
| --- | --- |
| Véleményezési dokumentáció: | A szerződéskötés utáni 45. munkanap |
| Végső szakmai véleményezési dokumentáció: | A véleményezési eljárás lezárása utáni 15. munkanap |
| Elfogadási és hatálybaléptetési dokumentáció: | A záró szakmai vélemény megszerzése utáni 5. munkanap |
| Végleges, jóváhagyott dokumentáció: | A jóváhagyást követő 10. munkanap |
|  |  |

Tervezési díj: 1 500 000 Ft.+ 27% ÁFA

Teljesítés: három részletben

Véleményezési dokumentáció elkészítése után a tervezési díj 70 %-a

Végső szakmai véleményezési dokumentáció elkészítése után a tervezési díj 20 %-a

Végleges, jóváhagyott dokumentáció elkészítése után a tervezési díj 10 %-a

Fizetési határidő: tervszállítás után 8 nappal.

Példányszám: A véleményezési eljáráshoz szükséges példányok az önkormányzat részére, valamint 1 pld. a megrendelő részére.

Győr, 2020. ................................

### Megrendelő Tervező

### Költségviselő