ELŐTERJESZTÉS

a 2020. július 28-i rendkívüli képviselő-testületi ülésre

Tárgy: Fedezet nélküli kötelezettségvállalással kapcsolatban könyvvizsgáló megbízása

Előterjesztő: Márkus Erika polgármester

Tisztelt Képviselő-testület!

A Képviselő-testület 20/2020.(II.11.) határozatával dr. Domsich Martina és dr. Domsich Márta egyéni ügyvédekkel 2020.01.13. napján megkötött szerződés kiegészítését rendelete el többek között a fedezet nélküli kötelezettségvállalásokkal és az ezzel összefüggésbe hozható ügyekkel kapcsolatos jogi segítségnyújtás perben és peren kívül.

Tájékoztatom a T. Képviselő-testületet, hogy az ügyvédek részére az általuk kért dokumentumokat megküldtük.

Több alkalommal egyeztettünk az ügyvédekkel az ügyben. Legutóbb 2020. július 17-én volt egyeztetés, melynek összefoglalásaként az ügyvédek az alábbi tájékoztatást adták:

„A fedezet nélküli kötelezettségvállalással összefüggő büntető feljelentés megtételéhez a történeti tényállás részletes ismerete, feltárása és bizonyítékok beszerzése szükséges, ennek hiányában az eljárás nem indítható meg.

A kötelezettségvállalással összefüggő szabályokat a Bezenye Község Önkormányzat, Bezenyei Horvát Nemzetiségi Önkormányzat és a Bezenyei Százszorszép Óvoda Gazdálkodási jogkörök, feladatok szabályozása megnevezésű szabályzat tartalmazza.

Annak érdekében, hogy a tényállás részletesen megállapításra kerülhessen és az jogi szempontból is vizsgálható legyen, elsősorban a szabályzatban foglalt előírások megsértésére vonatkozó adatokat szükséges begyűjteni. Ennek érdekében javasoljuk könyvvizsgáló esetleges bevonását, továbbá a szabálytalanságokat igazoló okirati bizonyítékok (testületi határozatok stb.) begyűjtését.

Korábban a tárgyi ügyben részünkre megküldött képviselő-testületi határozatokat akként kell vizsgálni, hogy a hivatkozott szabályzat szerinti eljárásrendet, kötelezettségeket betartották-e, ez igazolható-e egyéb irattal és mindez összeegyeztethető-e a könyveléssel.”

A fedezet nélküli kötelezettségvállalás a MAKADÁM Kft. részére ki nem fizetett számlák vonatkozásában merült fel, melyek 2019. évi gazdálkodási évet érintették. Az ügyvédeknek a szerződések, az azokra felhatalmazást adó képviselő-testületi határozatok rendelkezésre állnak. Az ügy előkészítéséhez igénylik a pénzügyi szabálytalanságok alátámasztását. Erre vonatkozóan javasolják könyvvizsgáló bevonását a 2019. évre vonatkozóan.

Tájékoztatom a T. Képviselő-testületet, hogy a fedezetlen kötelezettségvállalással kapcsolatos eljárás megindítása nem mentesíti az Önkormányzatot  a MAKADÁM Kft. által benyújtott számlák rendezésétől, mert az eljárás nem a kivitelezővel szemben fog indulni.

Előzetesen tájékozódtunk, hogy a könyvvizsgálók milyen díjért dolgoznak, s mennyi idő szükséges a feladat elvégzésére.

A könyvvizsgáló óradíja 10.000 Ft. A vizsgálat legalább 8-10 munkanapot igényel.

Ahhoz, hogy az ügyvédek megalapozott büntető feljelentést tudjanak tenni, szükséges a 2019. évi költségvetési év vonatkozásában könyvvizsgáló bevonása a gazdálkodás szabályszerűségének vizsgálatára.

Amennyiben a képviselő-testület a könyvvizsgáló bevonását szükségesnek tartja az ügy továbbviteléhez, javasolom a határozati javaslat elfogadását.

Határozati javaslat:

…/2020.(VII.28.) határozat

Bezenye Községi Önkormányzat Képviselő-testülete megbízza a polgármestert, hogy a 2019. évi gazdálkodás szabályszerűségének vizsgálatára, a ki nem fizetett számlák vonatkozásában bízzon meg könyvvizsgálót.

A könyvvizsgáló díjazását a képviselő-testület a 2020. évi költségvetése terhére biztosítja.

Felelős: Márkus Erika polgármester

Határidő: 2020. augusztus 15.

Bezenye, 2020. július 21.

Márkus Erika s.k.

polgármester