ELŐTERJESZTÉS

a képviselő-testület 2020. július 28-i rendkívüli ülésére

Tárgy: Közművelődési feladatok ellátásáról szóló rendelet-tervezet

Előterjesztő: Márkus Erika polgármester

Tisztelt Képviselő-testület!

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Kultv.) alapján Bezenye Községi Önkormányzat Képviselő-testülete közművelődési rendeletalkotási kötelezettségének eleget téve megalkotta a helyi közművelődési tevékenység támogatásáról szóló 4/2002. (VIII.7.) önkormányzati rendeletet.

Az önkormányzati rendelet a Kultv. és a helyi lehetőségek, sajátosságok alapján meghatározta az ellátandó közművelődési alapszolgáltatások körét, valamint feladatellátásának formáját, módját és mértékét.

Több olyan, a közművelődést érintő **jogszabályi változás** történt, amelyek szükségessé tették a rendelet felülvizsgálatát. Továbbá felhívta a figyelmet néhány pályázat benyújtásának lehetősége is.

Jogszabályi változások:

A Kultv. legutóbbi módosításából és a **közművelődési alapszolgáltatások, valamint a közművelődési intézmények és a közös**ségiszínterek követelményeiről szóló 2**0/2018. (VII. 9.) EMMI-rendelet hatályba lépéséből következő jogszabályi változások – melyek a közművelődés céljának és feladatának új megközelítését tükrözik – szükségessé tették a közművelődésről szóló önkormányzati rendelet ismételt felülvizsgálatát.**

**Az új szemléletet jól mutatja a közművelődési alapszolgáltatások megnevezés, melyek biztosítását a települések lélekszámának, illetve típusának megfelelően szabályozza.**

Korábban a Kultv. 77. §-a adta meg a felhatalmazást az önkormányzatoknak a közművelődési tevékenységéről szóló rendelet megalkotására, azonban ez módosításra került és új felhatalmazó rendelkezés lépett hatályba.

Tisztelt Képviselő-testület!

A muzeális intézményekről, a nyilvános könyvtári ellátásról és a közművelődésről szóló 1997.évi CXL. törvény (továbbiakban: Kultv.) 73. § (1) és (2) bekezdése értelmében a közművelődéshez való jog gyakorlása közérdek, a közművelődési tevékenységek támogatása közcél, a közművelődés feltételeinek biztosítása alapvetően az állam és a helyi önkormányzatok feladata. A Kultv. 76. §(1) bekezdése szerint a települési önkormányzat kötelező feladata a helyi közművelődési tevékenység támogatása. A Kultv. 76.§ (3) bekezdése szerinti közművelődési alapszolgáltatások a következők:

*„a)*művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,

*b)*a közösségi és társadalmi részvétel fejlesztése,

*c)*az egész életre kiterjedő tanulás feltételeinek biztosítása,

*d)*a hagyományos közösségi kulturális értékek átörökítése feltételeinek biztosítása,

*e)*az amatőr alkotó- és előadó-művészeti tevékenység feltételeinek biztosítása,

*f)*a tehetséggondozás- és -fejlesztés feltételeinek biztosítása, valamint

*g)*a kulturális alapú gazdaságfejlesztés.

(4) Minden települési önkormányzat kötelező feladata a (3) bekezdés *a)*pontja szerinti közművelődési alapszolgáltatás megszervezése. Ennek keretében

*a)*a művelődő közösségnek rendszeres és alkalomszerű művelődési vagy közösségi tevékenysége végzésének helyszínét biztosítja,

*b)*a művelődő közösség számára bemutatkozási lehetőségeket teremt,

*c)*fórumot szervez - ha az adott településen működik - a Közművelődési Kerekasztal bevonásával, a művelődő közösségek vezetőinek részvételével, ahol a művelődő közösségek megfogalmazhatják a feladatellátással kapcsolatos észrevételeiket, javaslataikat.

(5) Az 1000 fő lakosságszám feletti települési önkormányzat - a (6) és (7) bekezdésben foglaltak kivételével - a (4) bekezdésben foglaltakon túl a (3) bekezdés *b)-g)*pontjai szerinti közművelődési alapszolgáltatásokból legalább **egy** további közművelődési alapszolgáltatást szervez meg.”

Ennek megfelelően Bezenye Községi Önkormányzatnak az alábbi közművelődési alapszolgáltatások megszervezését kell biztosítania:

*a)* művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása, (76.§ (3) bek. a.) és (4) bekezdés)

1. művelődő közösségnek rendszeres és alkalomszerű művelődési vagy közösségi tevékenysége végzésének helyszínét biztosítja,

ab) a művelődő közösség számára bemutatkozási lehetőségeket teremt,

ac) fórumot szervez - ha az adott településen működik - a Közművelődési Kerekasztal bevonásával, a művelődő közösségek vezetőinek részvételével, ahol a művelődő közösségek megfogalmazhatják a feladatellátással kapcsolatos észrevételeiket, javaslataikat.

*b) a (3) bekezdés b)-g) pontjai közül legalább* ***egyet:***

*b)* a közösségi és társadalmi részvétel fejlesztése,

*c)* az egész életre kiterjedő tanulás feltételeinek biztosítása,

*d)* a hagyományos közösségi kulturális értékek átörökítése feltételeinek biztosítása,

*e)* az amatőr alkotó- és előadó-művészeti tevékenység feltételeinek biztosítása,

*f)* a tehetséggondozás- és - fejlesztés feltételeinek biztosítása, valamint

*g)* a kulturális alapú gazdaságfejlesztés.

A helyi közművelődési tevékenység támogatásáról szóló 4/2002. (VIII.7.) önkormányzati rendelet 8. §-a alapján az önkormányzat az alábbi intézményeket tartja fenn:

„(1) Az önkormányzat az alábbi intézményeket tartja fent:

a) Általános Művelődési Központ (9223 Bezenye, Szabadság u. 52.), mely könyvtári feladatokat is ellát,

b) az Alapfokú Művészeti Iskola (9223 Bezenye, Szabadság u. 52.),

c) Papréti Művelődési Ház (9223 Bezenye, Béke u.)

d) Tájház (9223 Bezenye, Ady Endre utca 7.).

(2) Az (1) bekezdésben meghatározott intézmények közművelődési feladatait az alapító okiratban meghatározottak szerint alaptevékenységként látják el.”

Ismert a T. Képviselő-testület előtt, hogy fenti intézmények már nem a rendelet szerint működnek, például az Alapfokú Művészeti Iskola hosszú ideje nem működik a településen. Ez is indokolja a változtatást.

Az önkormányzat kötelező közművelődési feladatait elsősorban az általa alapított és fenntartott, illetve támogatott közösségi színtereken és közgyűjteményen keresztül végzi, melyeket az alábbiak szerint javasolunk meghatározni:

a) Közösségi színtér:

- Művelődési Ház (9223 Bezenye, Szabadság u. 52.),

- Papréti Művelődési Ház (9223 Bezenye, Béke u.)

- Tájház (9223 Bezenye, Ady Endre utca 7.).

b) Közgyűjtemény:

- Községi Könyvtár – Dr. Kovács Pál Könyvtár és Közösségi Tér megyei hatókörű városi könyvtár települési gyűjteménye (9223 Bezenye, Szabadság utca 52.)

Javasoljuk az új rendeletben meghatározni az Önkormányzat által kiemelten támogatandó rendezvényeket, melyek a következők:

*Hősök napja*

*Bezenyei búcsú*

*Falunap*

*Horvát napok*

*Idősek napja  
Adventi programok*

Fent leírtakra tekintettel javaslatot teszek Bezenye Községi Önkormányzat Képviselő-testületének 4/2002. (VIII.7.)önkormányzati rendeletének felülvizsgálata eredményeként **annak hatályon kívül helyezésére és új rendelet megalkotására.**

**Javasolom továbbá, hogy a költségvetésben tervezett személyi juttatások terhére továbbra is kerüljön alkalmazásra részmunkaidőben, megbízásos jogviszonyban a könyvtár működtetésére Fettik Rezsőné, valamint a közművelődési feladatok ellátására, a rendezvények előkészítésére augusztus 1-től Schmatovichné Radics Klaudia.**

Kérem a Tisztelt Képviselő-testületet, hogy jelen előterjesztést szíveskedjen megtárgyalni, és a rendelet tervezetet elfogadni.

Bezenye, 2020. július 9.

Márkus Erika s.k.

polgármester

**ELŐZETES HATÁSVIZSGÁLATI LAP**

**(a jogalkotásról szóló 2010. évi CXXX. törvény 17. §-a alapján)**

**A tervezett jogszabály várható következményei, különösen**

A tervezett jogszabály várható következményei:

I. társadalmi hatásai:

A rendelet megalkotásának célja a lakosság közművelődéshez való joga gyakorlásának biztosítása. Az önkormányzat feladata, hogy az ehhez szükséges feltételrendszert, intézményrendszert biztosítsa. Az új önkormányzati rendelet az önkormányzat közművelődési alapszolgáltatások biztosításával kapcsolatos feladatait, céljait határozza meg, figyelemmel a lakosság helyi művelődési érdekeire és kulturális szükségleteire, ezért jelentős társadalmi hatása van.

II. költségvetési, gazdasági hatásai:

A közművelődési tevékenység ellátása ezen szolgáltatások biztosítása során az önkormányzat - az állam által nyújtott finanszírozást mellett – támogatást nyújt az éves költségvetési rendelete szerint.

A rendeletben foglaltak végrehajtásának közvetlen gazdasági, költségvetési hatása nincs. A korábbi finanszírozási és támogatási struktúra nem változik.

IV. környezeti következményei:

A tervezetnek környezeti következménye nincs.

V. egészségi következményei:

A tervezetnek egészségi következménye nincs.

VI. adminisztratív befolyásoló hatásai:

Adminisztratív terhet nem jelent.

VII. megalkotásának szükségessége:

A közművelődéshez való jog gyakorlása közérdek, a közművelődési tevékenységek támogatása közcél, a közművelődés feltételeinek biztosítása alapvetően az állam és a helyi önkormányzatok feladata. Ennek megfelelően Bezenye Községi Önkormányzat a Kultv. 76.§ (5) bekezdése szerinti közművelődési alapszolgáltatások megszervezésének biztosítására új rendeletet alkotott.

VIII. a jogalkotás elmaradásának várható következményei:

A rendelet megalkotásának elmaradása esetén az önkormányzat mulasztásban megnyilvánuló törvénysértést követne el.

IX. alkalmazásához szükséges személyi, szervezeti, tárgyi és pénzügyi feltételek:

Nem igényel több feltételt az eddigiekhez képest.