ELŐTERJESZTÉS

a Képviselő-testület 2020. ülésére

Tárgy: Javaslat a közösségi együttélés szabályairól szóló rendelet megalkotásra

Előterjesztő: Márkus Erika polgármester

Tisztelt képviselő-testület!

Magyarország helyi önkormányzatairól szóló CLXXXIX. törvény (a továbbiakban: Mötv.) 51. § (4) bekezdése felhatalmazást adott a helyi önkormányzat képviselő-testületének, hogy rendeletben határozza meg a tiltott, közösségellenes magatartásokat, valamint a magatartás elkövetőjével szembeni közigazgatási bírság kiszabásának szabályait.

Magyarország Alaptörvénye 32. cikke az (1) bekezdés a) pontjában rögzíti a helyi önkormányzat azon jogát, hogy a helyi közügyek intézése körében törvény keretei között rendeletet alkosson.

Az Mötv. 8. § (1) bekezdése b) pontja alapján a helyi közösség tagjai a helyi önkormányzat alanyaként kötelesek betartani és betartatni a közösségi együttélés alapvető szabályait. Az Mötv. 8. § (2) bekezdése, valamint a 143. § (4) bekezdése d) pontja felhatalmazza a helyi önkormányzat képviselő-testületét, hogy rendeletben határozza meg a közösségi együttélés alapvető szabályait, valamint ezek elmulasztásának jogkövetkezményeit.

A rendelet-tervezet a lakosság által elvárt, az együttélést elősegítő szabályokat és azok megsértése esetén alkalmazandó szankciókat tartalmazza. A település területén a község lakóinak nyugalma, a közösségi, közhasználatú területek rendje, az életviszonyok rendezettsége, az egymást tiszteletben tartó magatartás megvalósulása céljából szükségesnek tartjuk a rendeletben foglalt magatartások, mint közösségi együttélés alapvető szabályait sértő magatartások szankcionálási lehetőségének megteremtését.

Fontos kiemelni, hogy nem lehet cél a közösségi együttélés területén alkalmazott szabályok indokolatlan túlterjeszkedése, így a szabályozandó életviszonyok körét a gyakorlati tapasztalatok alapozták meg.

A jogalkotásról szóló 2010. évi CXXX. törvény (a továbbiakban: Jat.) 17. §-a értelmében a jogszabály előkészítője előzetes hatásvizsgálat elvégzése során felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a képviselő-testületet tájékoztatni kell. A hatásvizsgálat az előterjesztés mellékleteként csatolásra került.

T. Képviselő-testület! A rendelet megalkotását követően fontos feladat, hogy a rendeletben foglaltakat a lakosság megismerje. Erre legalább egy hónapra szükség van. A rendeletet nemcsak a honlapon és a hirdetőtáblán tesszük közzé, hanem szóróanyagot készítünk, amit igyekszünk minden házba eljuttatni.

A rendelet megismerését követően szeptemberben sor kerülhet a faluszemlére.

Mindezekre tekintettel kérem a tisztelt képviselő-testületet, hogy az előterjesztést tárgyalja meg és döntsön a rendelet megalkotásáról.

Bezenye, 2020. június 10.

Márkus Erika

polgármester

Bezenye Községi Önkormányzat Képviselő-testületének

…./2020.( ) önkormányzati rendelete

a közösségi együttélés alapvető szabályairól

Bezenye Községi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdésének d) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. **fejezet**
2. **Általános rendelkezések**
3. §
4. E rendelet alkalmazásában a közösségi együttélés alapvető szabályait sértő magatartásnak a természetes személy, jogi személy vagy jogi személyiséggel nem rendelkező szervezet azon tevékenysége vagy mulasztása minősül, amely a társadalomra nem veszélyes, ezért szabálysértésnek vagy bűncselekménynek nem minősül, de a közösségi együttélés szabályaival ellentétes és azt a képviselő-testület e rendeletében a közösségi együttélés alapvető szabályait sértő magatartásnak minősít.
5. Jelen rendelet hatálya Bezenye Községi Önkormányzat közigazgatási területén belül a közösségi együttélés alapvető szabályainak betartását elmulasztó természetes és jogi személyre terjed ki.
6. A bejelentést írásban bárki megteheti. A bejelentésnek lehetőség szerint tartalmaznia kell a közösségi együttélés alapvető szabályaiba ütköző magatartást megvalósító személy ismert személyi adatait, a magatartásnak, az elkövetés helyének és idejének, továbbá a körülményeinek leírását, a bizonyítási eszközök megjelölésével. Amennyiben lehetőség van rá, a bizonyítási eszközöket csatolni kell a bejelentéshez.
7. Nem indítható közösségi együttélés alapvető szabályait sértő magatartás megállapítására eljárás, ha a jogsértő magatartásnak az eljárásra jogosult hatóság tudomására jutásától számított 30 nap, vagy az elkövetéstől számított 6 hónap eltelt. A 6 hónapos határidő kezdő napja:

a) az a nap, amikor a jogsértő magatartás megvalósul,  
b) jogellenes állapot fenntartása esetén az a nap, amikor ez az állapot megszűnik.

1. Nem állapítható meg a közösségi együttélés alapvető szabályait sértő magatartásért való felelősség, ha a tevékenység vagy mulasztás bűncselekményt vagy szabálysértést valósít meg, úgyszintén, ha a tevékenységre vagy mulasztásra törvény vagy kormányrendelet közigazgatási bírság alkalmazását rendeli el.
2. Nem állapítható meg a közösségi együttélés alapvető szabályait sértő magatartásért való felelősség, ha az elkövető természetes személy a magatartás elkövetésekor a tizennegyedik

életévét nem töltötte be.

1. A 2. § a) pontjában meghatározott bírság azzal a természetes személy elkövetővel szemben, aki a magatartás elkövetésekor a tizennegyedik életévét betöltötte, de a tizennyolcadikat még nem, csak akkor szabható ki, ha annak önálló keresete (jövedelme) vagy vagyona van.
2. §

(1)   A közösségi együttélés alapvető szabályai betartásának elmulasztása miatt lefolytatott eljárás során a közigazgatási hatósági eljárás szabályait, valamint a közigazgatási szabályszegések szankcióinak szabályairól szóló törvényt kell alkalmazni, a jelen rendeletben meghatározott eltérésekkel.

(2)   Aki a közösségi együttélés alapvető szabályainak betartását elmulasztja,

a)  természetes személy esetén 200.000 forintig terjedő közigazgatási bírsággal sújtható,

b)  jogi személy esetén 2.000.000 forintig terjedő közigazgatási bírsággal sújtható.

c) figyelmeztetés alkalmazható.

1. §
2. Az e rendeletben meghatározott közigazgatási bírság kiszabásával kapcsolatos ügyekben átruházott hatáskörben a jegyző jár el.
3. A közigazgatási bírságot átutalási postautalványon vagy banki utalással Bezenye Községi Önkormányzat e célra megjelölt számlájára kell befizetni, az elsőfokú határozat jogerőre emelkedése napjától számított 30 napon belül.
4. **Fejezet**

**Egyes, a közösségi együttélés alapvető szabályaival ellentétes magatartások**

4. §

**Zajvédelem tekintetében** megsérti a közösségi együttélés alapvető szabályait a természetes személy, jogi személy, aki a település közigazgatási területén – kivéve a külterületi mezőgazdasági célra hasznosított területeket - munkanapokon 20.00 óra és 07.00 óra között, szombaton 22.00 és 00.00 között, vasárnap és ünnepnapokon 00.00-24.00 óra között lakóövezetben zajt keltő tevékenységet végez, így különösen:

a) robbanómotoros fűnyírót,

b) motorfűrészt,

c) kerti traktort, rotációs kapát,

d) ipari- vagy barkácsgépet működtet.

1. Zaj- és rezgésvédelemmel összefüggően a közösségi együttélés alapvető szabályait sértő magatartást követ el az, aki
2. a községbe zajjal járó építési, bontási tevékenységet hétköznap 21.000 és 6.00 óra között, vasárnap és ünnepnapon végez, kivéve a közművek meghibásodásának javításából adódó munkálatokat;
3. a községben a vendéglátó egység kerthelyiségében, teraszán hangosító berendezést munkanapon 22.00 és 7.00 óra között, szombaton, vasárnap és munkaszüneti napon 22.00 és 9.00 óra között jegyzői engedély nélkül üzemeltet;
4. lakásán kívül rádió- és televízió közvetítést munkanapon 00.00 és 7.00 óra között, szombaton, vasárnap és munkaszüneti napon 00.00 és 9.00 óra között végez;
5. a zajkibocsátási engedélyben előírt műszeres mérési kötelezettségének nem tesz eleget;
6. a kereskedelmi és vendéglátó egységben engedély nélkül zeneszolgáltatást végez.

**5. §**

1. **Zöldfelületek, közterületek rendeltetéstől eltérő használata** esetén megsérti a közösségi együttélés alapvető szabályait a természetes személy, jogi személy, aki Bezenye Községi Önkormányzat közigazgatási területén belül állami vagy önkormányzati tulajdonban lévő

a) azon növényzettel vagy egyéb nem szilárd burkolattal (különösen: kaviccsal, kőzúzalékkal, fakéreggel) borított, nem út rendeltetésű területen (továbbiakban: zöldfelület) gépjárművel, kerékpárral közlekedik,

b) zöldfelületen gépjárművel megáll, várakozik, parkol,

c) zöldfelületen kempingezik.

(2) Megsérti a közösségi együttélés alapvető szabályait a természetes személy, jogi személy, aki zöldfelületen közkifolyónál, közkútnál járművet, vagy tárgyat mos.

1. Megsérti a közösségi együttélés alapvető szabályait a természetes személy, jogi személy, aki, illetve amely Bezenye Községi Önkormányzat Képviselő-testületének a közterület használat szabályairól szóló 6/2008.(V.30.) önkormányzati rendeletében meghatározottak szerint olyan tevékenységet végez, amelyre nem adható közterület-használati engedély, közterületet engedély nélkül vagy az engedélyben foglaltak megsértésével használ, közterületet engedély nélkül vagy az abban foglaltak megsértésével bont fel.
2. Környezetünk védelme tekintetében a közösségi együttélés alapvető szabályait sértő magatartást követ el, aki:
3. a szennyvizet, akár saját területen kilocsol,
4. a meglévő vízelvezető árkot – ingatlanok előtti közterületen, kertekben – betölti, a víz lefolyását megakadályozza, *a vízelvezető árokba engedi az esővizet.*
5. közterületre telepített fát, csemetét rongál.

**6. §**

**Bezenye község címeréről és zászlajáról, használatának rendjével kapcsolatosan** megsérti a közösségi együttélés alapvető szabályait a természetes személy, jogi személy, aki Bezenye Községi Önkormányzat Képviselő-testületének Bezenye község címeréről és zászlajáról, használatának rendjéről szóló 11/2009.(XI.19.) önkormányzati rendeletében foglalt szabályokat nem tartja be.

**7. §**

**A házszámok kihelyezésével kapcsolatosan** megsérti a közösségi együttélés alapvető szabályait a természetes személy, jogi személy, aki Bezenye Községi Önkormányzat Képviselő-testületének a közterületek elnevezéséről és a házszámozás szabályairól szóló 10/2014.(IX.26.) rendeletében foglalt szabályokat nem tartja be.

**8. §**

**A temetővel kapcsolatosan** megsérti a közösségi együttélés alapvető szabályait a természetes személy, jogi személy, aki Bezenye Községi Önkormányzat Képviselő-testületének a temetőkről és a temetkezésről szóló 7/2001.(III.30.) önkormányzati rendeletében foglalt szabályokat nem tartja be.

**9. §**

A közösségi együttélés alapvető szabályait sértő magatartást követ el az, aki Bezenye Községi Önkormányzat Képviselő-testületének **a köztisztaságról és hulladékgazdálkodásról** szóló 1/2003.(II.26.) önkormányzati rendeletében foglalt szabályokat nem tartja be.

**10. §**

1. A közösségi együttélés alapvető szabályait sértő magatartást követ el **állattartás** tekintetében, aki:
2. úgy tart állatot, hogy veszélyezteti az állat, vagy ember életét, testi épségét, egészségét,
3. 3 hónapos kort betöltött ebet 30 napon belül nem jelenti be a jegyzőnél,
4. a község területén telkenként 2 db ebnél több ebet tart, kivéve a vakvezető, jelző ebek,
5. a 3 évente tartandó ebösszeíráson nem szolgáltat adatot,
6. a felügyelete alatt álló háziállatot úgy visz vagy bocsát közterületre vagy nyilvános helyre, hogy nem tart magánál az állat ürülékének feltakarítására szolgáló megfelelő eszközt, az állat ürülékét nem takarítja fel,
7. a tulajdonában lévő vagy felügyelete alatt álló eb más tulajdonában lévő magánterületre vagy közterületre való át, illetve kijutását lehetővé teszi,
8. aki harapós és támadó természetű ebet szájkosár nélkül a tartási helyéről közterületre kivisz vagy kivezet, továbbá harapós kutyáját nem zárt helyen tartja, vagy nem helyez el a ház, lakás bejáratán a harapós kutyára figyelmeztető megfelelő táblát,
9. aki az ebet a település külterületén felügyelet nélkül kóborolni hagyja,
10. aki nem gondoskodik az állatok tartására szolgáló helyiség rendszeres takarításáról és fertőtlenítéséről, az állattartó épületekben és környezetükben a rovarok és rágcsálók rendszeres irtásáról.
11. A közösségi együttélés alapvető szabályait sértő magatartást követ el **haszonállattartás** tekintetében, aki nem gondoskodik:
12. a trágya és trágyalégyűjtőbe a csapadékvíz befolyását, valamint onnan a trágyalé kifolyásának megakadályozásáról, valamint a trágya- és trágyalégyűjtő szükség szerinti kiürítéséről,
13. a keletkező trágya, trágyalé vagy hígtrágya ártalommentes gyűjtéséről, tárolásáról és felhasználásáról,
14. az elhullott állatok tetemének elszállításáról, ártalmatlanná tételéről saját költségén nem gondoskodik.

**11. §**

1. A közösségi együttélés alapvető szabályait sértő magatartást követ el **avar és kerti hulladék ártalmatlanítása tekintetében**, aki:
2. az avar és a kerti hulladék kezeléséről, ártalmatlanításáról nem gondoskodik,
3. közterületen avart és kerti hulladékot éget, lábon álló növényzetet, tarlót éget,
4. olyan helyen éget avart és kerti hulladékot, ahol az égetés a személyi és vagyoni biztonságot veszélyezteti, és környezeti kárt okoz, illetve a tűzvédelmi szabályok betartásáról nem gondoskodik,
5. nyílt téren, magánterületen hulladékot éget, vagy égetése során veszélyesnek minősülő anyagot éget (ipari hulladék, műanyag, gumi, vegyszer, fáradt olaj, festékszármazék, szárazelem, elektromos kábel, stb.) éget.
6. égetés során a tűz őrzéséről és annak maradéktalan mértékű eloltásáról nem gondoskodik.

**12. §**

A közösségi együttélés alapvető szabályait sértő magatartást követ el az **üzletek, kereskedelmi és vendéglátási tevékenység** körében, aki:

1. közterület-használati hozzájárulás nélkül vagy attól eltérő módon alkalmi és mozgóárusítást, jogosulatlan kereskedelmi tevékenységet végez;
2. aki az üzletek nyitvatartási idejére vonatkozó szabályokat – a vasárnapi nyitva tartás tilalmának megszegése kivételével – megszegi;
3. vendéglátó-helyiséghez tartozó teraszt, előkertet közterület-használati hozzájárulás nélkül vagy attól eltérő módon létesít, működtet;
4. közterületen nem árusítható terméket értékesít, közterületen állatot forgalmaz;
5. közterületen zajkeltésre alkalmas hangosító berendezést elhelyez és működtet, vagy közterületen olyan helyhez kötött hangosító berendezést üzemeltet, amely nincs összefüggésben jogszerűen folytatott ipari, kereskedelmi, szolgáltató tevékenységgel – az engedélyezett közterületi rendezvény keretében történő zeneszolgáltatás kivételével – és amely indokolatlanul zavarja mások nyugalmát.

**13. §**

A közösségi együttélés alapvető szabályait sértő magatartást követ el a **hirdető-berendezések és hirdetmények elhelyezése, valamint közterületen elhelyezett műtárgyak megsértése** tekintetében, aki:

1. reklámhordozót közterület-használati megállapodás nélkül létesít;
2. reklámhordozót köztéri szobron, emlékművön, közterületen álló fán, utcai berendezési tárgyon, épületek falain, kerítésein és kapuin – kivéve a közterület-kezelője által engedélyezett hirdetőtáblát – helyez el;
3. közterületen elhelyezett műtárgyat, reklámhordozót, köztéri szobrot, emlékművet, utcaburkolatot, utcabútort, játszótéri eszközöket, élőnövényt megrongál, megsemmisít, engedély nélkül ráfest (grafiti).
4. **Fejezet**

**Záró rendelkezések**

**14. §**

1. Ez a rendelet – kivéve a 11. §-t – a kihirdetést követő napon lép hatályba.
2. A rendelet 11. §-a 2021. január 1. napján lép hatályba. Ezzel egyidejűleg hatályát veszti az avar és növényi hulladék nyílttéri égetéséről szóló 4/2015.(III.27.) önkormányzati rendelet.

Márkus Erika dr. Gáli Péter

polgármester jegyző

Záradék:

A rendelet 2020. …… napján kihirdetésre került.

dr. Gáli Péter

jegyző

**ELŐZETES HATÁSVIZSGÁLAT**

a közösségi együttélés alapvető szabályairól szóló rendelet-tervezethez

a jogalkotásról szóló 2010. évi CXXX. törvény 17. §-a alapján

A rendelet-tervezet várható következményei, különösen

1. **Társadalmi hatás:**

Társadalmi hatásként értékelhető, hogy a tényállások meghatározásával, azok önálló rendeletben történő szabályozásával javulhat a közrend, közbiztonság, hiszen megteremtődik a szankcionálás lehetősége, ami visszatartó erőt jelenthet. Közvetlen gazdasági hatását a rendelettervezetnek nem lehet kimutatni.

1. **Gazdasági hatás:**

A tervezetnek gazdasági hatása nincs.

1. **Költségvetési hatás:**

A rendelet megalkotásával a közösségi együttélés szabályait megsértő természetes, vagy jogi személy ellen közigazgatási bírság kiszabásának van helye. A közigazgatási bírság önkormányzatot megillető bevétel.

1. **Környezeti, egészségi következmények:**

A környezeti és egészségügyi következmény a rendelet köztisztaság fenntartásával, az állattartás szabályainak betartásával, az avar és kerti hulladék ártalmatlanításával kapcsolatos rendelkezései vonatkozásában realizálható.

A közvetlen szankcionálás lehetősége megkönnyíti a jogkövető magatartás ösztönzését.

1. **Adminisztratív terheket befolyásoló hatás:**

Az önkormányzati rendeletben foglalt közösségi együttélés alapvető szabályait sértő magatartásokkal kapcsolatos eljárások lefolytatása nyilvánvaló adminisztratív többletterhet jelentenek a közös önkormányzati hivatal szervezetén belül.

1. **A rendelet megalkotásának szükségessége, a jogalkotás elmaradásának várható következményei:**

Magyarország helyi önkormányzatairól szóló 2011. évi CLXXXIX. törvény 143. § (4) bekezdésének d) pontja felhatalmazza az önkormányzatot rendeletalkotásra. A rendeletalkotás elmaradása esetén jogkövetkezmény nélkül maradnak a korábban, az egyes önkormányzati rendeletekben meghatározott kötelezettségek, mulasztások és a közösségi együttélést sértő magatartások.

1. **Az alkalmazáshoz szükséges személyi, szervezeti, tárgyi és pénzügyi feltételek:**

Az alkalmazásához szükséges személyi, szervezeti, tárgyi és pénzügyi feltételek rendelkezésre állnak.