ELŐTERJESZTÉS

a képviselő-testület 2020. július 28-i rendkívüli ülésére

Tárgy: Útfelújítási pályázathoz kapcsolódó 54/2020.(VI.30.) határozat módosítása

Előterjesztő: Márkus Erika polgármester

Tisztelt Képviselő-testület!

A Képviselő-testület 54/2020.(VI.30.) határozatával az alábbiak szerint döntött:  
„Bezenye Községi Önkormányzat Képviselő-testülete pályázatot nyújt be az önkormányzati feladatellátását szolgáló fejlesztések támogatására kiírt pályázatra.

A pályázati cél: Bezenye, Kossuth Lajos utca II. útfelújítása

A pályázati összeg 30.831.704 Ft

Képviselő-testület kötelezettség vállal arra, hogy a pályázati támogatáson felüli részt az útfelújításra költségvetésében biztosítja.”

A pályázatot a megadott határidőre benyújtottuk. Július 22-én hiánypótlás érkezett a pályázattal kapcsolatban.   
A benyújtott 54/2020.(VI.30.) képviselő-testületi határozatot pontosítani szükséges. A saját forrás összegét összegszerűen kell meghatározni, továbbá meg kell jelölni, hogy a 2020. vagy a 2021. évi költségvetésből biztosítjuk a forrást.

Ennek megfelelően módosítani szükséges a határozatot.

Határozati javaslat:

…/2020.(VII.28.) határozat

Bezenye Községi Önkormányzat Képviselő-testülete az 54/2020.(VI.30.) határozatát az alábbiak szerint módosítja:

„Bezenye Községi Önkormányzat Képviselő-testülete pályázatot nyújt be az önkormányzati feladatellátását szolgáló fejlesztések támogatására kiírt pályázatra.

A pályázati cél: Bezenye, Kossuth Lajos utca II. útfelújítása

A pályázati összeg 30.831.704 Ft

A vállalt önerő összege: 10.831.704 Ft

A Képviselő-testület kötelezettség vállal arra, hogy a pályázati támogatáson felüli részt, 10.831.704 Ft-ot az útfelújításra a 2021. évi költségvetésében biztosítja.”  
  
Felelős: Márkus Erika polgármester

Határidő: azonnal

Bezenye, 2020. július 23.

Márkus Erika s.k.

polgármester